Új Google Maps térkép. Robbant a bomba? Navigálj velünk! Hírek és tesztek a navigáció világából. Frissítési tanácsok!
Új Google Maps térkép. Robbant a bomba?
2009-10-31 Forrás: Pda.hu Szerző: Gyurci
Tényleg megáll a navigációs piac?
A bejelentés sokkolta a navigációs készüléket gyártó cégeket, és a befektetőket is. Szerintem nem eszik ilyen forrón.
Akárhová kattintok az Interneten, tele van a hírrel hogy esnek a részvények, és minden gyártó aggódik jövő miatt... Amikor először láttam a videót, szinte sokkoltak az ott látottak... Annyira ki van találva, és olyan látványos a működése a programnak, hogy már most szívesen kipróbálnám...
A részvényeken látszik, hogy a befektetők is sokra tartják az ötletet, hiszen a Garmin 21, míg a TomTom részvényei 16%-al estek. Elrettentő számok. Azonban gondoljuk végig, mit is tudunk: adva van egy ingyenes navigációs szoftver (jelenleg csak béta verzió), amely az Android 2.0-ás telefonokon képes futni. Ez a szoftver a Google találmánya, tehát valamennyire már ismerjük az alapokat.
Ezek után, nekem kicsit hisztérikusnak tűnik a reakció. Kezdjük sorjában:
- Csak az Android 2.0-n fog futni egyelőre. Jelenleg az Android telefonok száma elenyésző, miután még nagyon sok alkalmazás nem kiforrott benne, így ha beleszámolom a rengeteg fejlesztőt, akkor is időbe telik, mire ütőképes alternatíva lesz.
- Először a Motorola Droid készüléken fog megjelenni. A Motorola telefonokat leginkább Amerikában szeretik, a szolgáltatásai, és a menüi is az Ő izlésük szerint lett kitalálva, és máig nem komoly alternatíva Európában.
- A térképeket a Google a TeleAtlas cégtől veszi, vagy a hírek szerint saját magának fogja készíteni. Egyik sem komoly alternatíva jelenleg...
- Ezenkívül a térkép az Interneten keresztül töltődik le minden alkalommal, tehát a navigáció pénzbe kerül. Adatforgalmi díjat kell fizetni, ami roamingolás esetén lehet komoly összeg is.
- A mobiltelefonkba épített GPS vevők, általában gyengébbek, illetve pontatlanabbak mint a navigációra kihegyzett eszközökben.
- A képernyő mérete. Ma már akár 7" kijelzővel is lehet navigációt kapni. Egy nagyobb autóban, a telefon kijelzőjéről nehézkes a navigáció.
- Igencsak össze kell annak a cégnek szednie magát, aki a Garmin szerviz szolgáltatását utol akarja érni.. Valószínüleg nem a Motorola lesz, talán még a HTC sem fogja tudni hozi a szintet.
- A TomTom navigációs készülékeiben olyan extrák vannak, amelyek egyedivé teszik a piacon, és egy tisztességes térképpel kevés ellenfelük volna.
- Ha elkészül az iPhonera, akkor nyilván sok rajongója lesz a szoftvernek, de véleményem szerint, az ingyenesség, és a rengeteg extra dacára is csak második navi szoftver válhat belőle.
Bár minden tiszteletem a Google-é, varázslatos amit kitaláltak. Azonban a fenti okok miatt azt gondolom, hogy legalábbis az európai piacokon még sokat kell várni arra, hogy a hagyományos navigációs készülékek kihaljanak...
Garmin, Android 2.0, Motorola, Google, TomTom,
Google navigáció, kanyarról-kanyarra.
TomTom Route Planner. Már Megyeri Híddal!